Sukladno odredbama Uredbe o načinu provedbe plaćanja doprinosa prema plaći, primicima uz plaću, odnosno mjesečnoj osnovici za obračun doprinosa temeljem radnog odnosa (NN 31/14), Pravilnika o porezu na dohodak (NN 95/05 do 157/14), Zakona o doprinosima (NN 84/08 do 143/14), te Pravilnika o doprinosima (NN 2/09 do 157/14), poslodavac i isplatitelj primitaka prema kojima se utvrđuje obveza doprinosa dužni na nalozima za plaćanje za isplatu plaće odnosno na nalozima za plaćanje za isplatu primitka navesti obvezne elemente:

**67 OIB- GG001 do GG365/366-X**, **gdje je:
67 – broj modela
OIB – OIB obveznika plaćanja javnih davanja
GG001 do GG365/366 – oznaka izvješća Obrasca JOPPD na kojem je iskazana obveza doprinosa prema plaći odnosno primitku koji se isplaćuje,**

**X – podatak o plaći:**

**0 – isplata plaće
1 – isplata prvog dijela plaće
2 – isplata drugog dijela plaće
3 – isplata plaće koja ne podliježe uplati doprinosa za mirovinsko osiguranje na temelju individualne kapitalizirane štednje
4 – isplata plaće koje ne podliježe uplati doprinosa na osnovicu
5 – isplata plaće kao prioritetne tražbine u otvorenom postupku predstečajne nagodbe i to za vrijeme trajanja postupka sve do sklapanja nagodbe pred nadležnim trgovačkim sudom ili do obustave postupka
6 – isplata plaće koja ne podliježe uplati doprinosa za mirovinsko osiguranje na temelju individualne kapitalizirane štednje i uplati doprinosa na osnovicu
7 – isplata plaće prema kojoj su javna davanja sadržana u zahtjevu za reprogramiranje naplate poreznog duga ili zahtjevu za otpis duga s osnove kamata i reprogram glavnice duga ili jednokratnu uplatu glavnice prema posebnom propisu, a o zahtjevu u trenutku isplate plaće, još nije odlučeno
8 – isplata primitka od kojega se utvrđuje drugi dohodak prema kojemu se utvrđuje obveza doprinosa (obveza od 01. srpnja 2015.)**

**9 – isplata naknade plaće od strane poslodavca**

**10 – isplata mirovine**

**11 – isplata dohotka od osiguranja**

**12 – isplata dohotka od kapitala**

**13 – isplata dohotka od posebne vrste imovine**

**14 – isplata dohotka od imovinskih prava**

**15 – isplata drugog dohotka koji ne podliježe obvezi doprinosa**